DOICIMÉAD INMHEÁNACH OIBRE DE CHUID AN CHOIMISIÚIN ACHOIMRE FEIDHMIÚCHÁIN AR AN MEASÚNÚ TIONCHAIR a ghabhann leis an doiciméad Togra le haghaidh Rialacháin ó Pharlaimint na hEorpa agus ón gComhairle /* SWD/2013/0182 final */





DOICIMÉAD INMHEÁNACH OIBRE DE CHUID AN CHOIMISIÚIN ACHOIMRE FEIDHMIÚCHÁIN AR AN MEASÚNÚ TIONCHAIR a ghabhann leis an doiciméad Togra le haghaidh Rialacháin ó Pharlaimint na hEorpa agus ón gComhairle lena mbunaítear creat maidir le rochtain ar an margadh seirbhísí calafoirt agus an trédhearcacht airgeadais calafort PRÍOMH A-S: ARD‑STIÚRTHÓIREACHT NA SOGHLUAISTEACHTA AGUS AN IOMPAIR 1. Comhthéacs ginearálta Is ceann de na réigiúin is mó calafort ar domhan í an Eoraip. Mar phríomhaontachas trádála an domhain, tá an AE ag brath go mór ar an gcóras iompair mara. Gluaiseann 37 % d’earraí a mhalartaítear laistigh den mhargadh inmheánach trína chalafoirt. Maidir le hiompar paisinéirí, freastalaíonn na calafoirt ar thrácht réigiúnach agus áitiúil chun limistéir fhorimeallacha agus oileáin a nascadh leis an mórthír. Is de riachtanas iad na calafoirt don gheilleagar toisc na feidhme lóistíochta rí‑thábhachtach a bhaineann leo agus toisc gur cruthaitheoirí suntasacha post iad. Tá ról ríthábhachtach sa chóras iompair Eorpach ag an 319 calafort atá mar chuid den ghréasán tras-Eorpach iompair (TEN‑T) trína ngluaiseann 96 % de na hearraí agus 93 % de na paisinéirí a ghluaiseann trí chalafoirt san AE. 2. An fhadhb a shainiú Is í an bhearna san fheidhmíocht strúcturach i roinnt calafort TEN‑T an phríomhfhadhb. Cuirtear leis an bhfadhb leis an ngá atá ann calafoirt a chur in oiriúint do na riachtanais nua iompair agus lóistíochta tráth a bhfuil cistiú poiblí gann. Cruthaíonn sé sin baol brú tráchta agus cuireann sé córas éifeachtúil, comhcheangailte agus inbhuanaithe TEN‑T i mbaol agus feidhmiú éifeachtach an mhargaidh inmheánaigh dá réir. I gcás gnó mar is gnách, mar gheall ar an bhfás ar iompar lena bhfuiltear ag súil, athruithe ar iompar agus riachtanais lóistíochta agus na bearnaí structúracha i bhfeidhmíocht na gcalafort faoi láthair, ginfear fadhbanna maidir le toilleadh agus cuirfear le húsáid neamhchothrom an ghréasáin atá ann faoi láthair. Tiocfaidh fadhbanna maidir le toilleadh easnamhach as sin i gcalafoirt áirithe agus breis brú tráchta ina gcúlchríoch leathan. Bainfidh sé sin an bonn den fhorbairt ar loingseoireacht ghearrthurais. Le lagfheidhmíocht roinnt calafort TEN‑T tá deis caillte maidir le forbairt eacnamaíoch na limistéar a ndéanann siad freastal orthu, agus forbairt an Aontais iomláin dá dheasca. Is féidir le bonneagar calafoirt atá ag meathlú agus atá gan athchóiriú cur isteach ar iomaíochas tionscal Eorpach. Mura dtéitear i ngleic leis na fadhbanna sin, is ar éigean go gcuirfear cuspóirí an TEN‑T i gcrích. Ar deireadh, is mór an chúis imní atá ann maidir le hiomaíocht éagórach idir calafoirt atá ceangailte le cleachtais cistiúcháin phoiblí. Cuireann ceardchumainn na n-oibreoirí calafoirt i gcoinne fhorálacha an AE a chuirfeadh isteach ar chórais lucht oibre na gcalafort atá ann cheana sna Ballstáit. 3. Bunchúiseanna Shainaithin an Coimisiún trí phríomhchúis leis an bhfadhb. An chéad phríomhchúis is ea easpa nasc leordhóthanach idir calafoirt agus na gréasáin iarnróid, uiscebhealaí intíre agus bóithre. Tugtar aghaidh air sin leis an mbeartas TEN‑T agus dá bhrí sin ní thugtar aghaidh arís air sa mheasúnú tionchair. Déantar cur síos ar na príomhchúiseanna eile anseo thíos. 3.1. Príomhchúis faidhbe 1: Seirbhísí calafoirt agus oibríochtaí nach bhfuil barrmhaith i roinnt calafort TEN‑T. Tá trí bhunchúis ceangailte leis an tsaincheist seo: (1) tá roinnt mhaith de na seirbhísí calafoirt faoi réir brú lag iomaíochta i ngeall ar shrianta ar rochtain ar an margadh; (2) cé go bhfuil bonn ceart leis na cearta eisiacha nó na cearta speisialta i gcúinsí áirithe, d’fhéadfadh drochúsáidí margaidh teacht astu, agus (3) i roinnt calafort tá an t-ualach riaracháin rómhór ar úsáideoirí i ngeall ar easpa comhordaithe sna calafoirt. 3.2. Príomhchúis faidhbe 2: Creataí i ndáil le rialachas calafoirt nach bhfuil tarraingteach go leor chun infheistíocht a spreagadh i ngach calafort TEN‑T. Léiríonn an dá bhunchúis na cúinsí iomlána neamhtharraingteacha infheistíochta atá i roinnt calafort: (4) caidrimh airgeadais dhoiléire idir udaráis phoiblí, údaráis chalafoirt agus soláthróirí seirbhísí calafoirt agus (5) uathriail lag na gcalafort muirir bhonneagair a shocrú agus an nasc le costais gan a bheith trédhearcach. 4. Anailís ar choimhdeacht Le hAirteagail 58, 90 agus 100 den Chonradh ar Fheidhmiú an Aontais Eorpaigh (CFAE) tugtar do na calafoirt na cuspóirí a bhaineann le fíormhargadh inmheánach i gcomhthéacs an Chomhbheartais Iompair. In ainneoin chineál sonrach na hearnála calafoirt agus a staire agus a cultúir sheanbhunaithe, tá gné láidir idirnáisiúnta agus Eorpach ag an earnáil calafoirt. De bharr na gné sin agus cúiseanna a bhaineann leis an margadh inmheánach agus le tionchar an ghréasáin trasteorann, tá an togra atá beartaithe agus atá dírithe ar chalafoirt TEN‑T ag teacht le prionsabal na coimhdeachta. 5. Cuspóirí 5.1. Cuspóir ginearálta Is é an cuspóir ginearálta atá leis feidhmíocht calafort TEN‑T a fheabhsú chun cur leis an sprioc d’fheidhmiú TEN‑T a bheadh níos éifeachtúla, comhnasctha agus inbhuanaithí i gcomhréir le cuspóirí an Pháipéir Bháin maidir le hIompar agus cuspóirí straitéis 2020 an AE maidir le fás a bheadh tíosach ar acmhainní. 5.2. Cuspóirí sonracha (CS) CS1. Seirbhísí agus oibríochtaí calafoirt i ngach calafort TEN‑T a nuachóiriú. CS2. Creataí i ndáil le rialachas calafoirt a bharrfheabhsú chun cúinsí infheistíochta níos tarraingtí a chruthú. 5.3. Cuspóirí oibriúcháin (CO) 5.3.1. Nuachóiriú seirbhísí agus oibríochtaí calafoirt (a) CO1. Rochtain ar mhargadh na seirbhísí calafoirt a shoiléiriú agus a éascú (b) CO2. Drochúsáid mhargaidh ag soláthróirí seirbhísí calafoirt ainmnithe a chosc (c) CO3. Comhairliúchán a áirithiú le husáideoirí calafoirt maidir le príomhchinntí a chuireann isteach ar fheidhmiú an chalafoirt i ngach (100 %) calafort TEN‑T faoi dháta chur chun feidhme an tionscnaimh. 5.3.2. Creat a chruthú a mheallfadh infheistíochtaí sna calafoirt (d) CO4. Le trédhearcacht a áirithiú sna caidrimh airgeadais idir údaráis phoiblí, údaráis chalafoirt agus soláthróirí seirbhísí calafoirt i ngach (100 %) údarás calafoirt TEN‑T faoi dháta chur chun feidhme an tionscnaimh. (e) CO5. Leis an tsaoirse a áirithiú do gach (100 %) calafort TEN‑T a mhuirir bhonneagair chalafoirt a shocrú go huathrialaitheach ag dáta cur chun feidhme an tionscnaimh, agus an deis acu na muirir a mhodhnú ag brath ar an timpeallachta. 6. Roghanna Beartais 6.1. Bearta beartais a cuireadh ar leataobh Tar éis an chomhairliúcháin le páirtithe leasmhara chuir an Coimisiún na bearta seo a leanas ar leataobh: (1) Níor pléadh ná níor beartaíodh leasú ar an margadh saothair calafoirt in aon phacáiste beartais i ngeall ar an dul chun cinn a rinneadh le déanaí leis an idirphlé sóisialta a cuireadh ar bun idir fostóirí agus fostaithe: ba cheart go mbeadh an Coiste um Idirphlé Sóisialta faoi lánseol i 2013. (2) Is léir ón gcomhairliúchán nach saincheist í saincheist na 'féinseirbhíse' atá le plé ar leibhéal na hEorpa a thuilleadh. (3) Toisc go bhforáiltear sa CFAE do dhiscréid mhór ag na Ballstáit seirbhísí ar mhaithe leis an leas eacnamaíoch i gcoitinne a eagrú mar a mheasfaidh siad is iomchuí, ní chuirfidh aon phacáiste beartais isteach ar an discréid sin. 6.2. Pacáistí Beartais 6.2.1. PB1: “Ionstraimí Cothrománacha agus Trédhearcacht’’ Comhcheanglaítear le PB1 úsáid ionstraimí cothrománacha, beart ‘bog’ maidir le rochtain ar an margadh agus forálacha atá ceangailteach ó thaobh dlí maidir le trédhearcacht airgeadais, comhordú laistigh den chalafort agus muirir rochtana ar bhonneagar an chalafoirt. Is Teachtaireacht neamhcheangailteach ón gCoimisiún é an beart bog lena mínítear rialacha an CFAE maidir le neamh-idirdhealú agus an Treoir atá le teacht maidir le lamháltas. 6.2.2. PB2: “Iomaíocht rialáilte’’ Le PB2 tugtar an tsaoirse chun seirbhísí a chur ar fáil do sholáthar seirbhísí calafoirt. Is féidir teorainn a chur leis an tsaoirse sin más gá, bunaithe ar chúiseanna oibiachtúla agus trédhearcacha a bhaineann le heaspa spáis nó cúiseanna a bhaineann le leas an phobail. Agus srian á chur leis an tsaoirse sin, níorbh fholáir don phobal nó d’údarás an chalafoirt socrú conarthach a chomhaontú le soláthróir seirbhísí calafoirt trí iarratas oscailte ar thairiscintí, ach amháin i gcásanna a bhfuil bonn ceart leo. Déantar trédhearcacht a fhorfheidhmiú sna cásanna sin ina bhfuil cistiú poiblí i gceist ionas go mbeifear in ann cabhracha stáit a d’fhéadfadh saobhadh a dhéanamh a lorg chomh maith le tras-fhóirdheontais idir seirbhísí calafoirt. Má tá an tseirbhís á soláthar ag oibreoir tí nó ag oibreoir eile a bhfuil ceart eisiach aige, áirithíonn oibleagáid shrianta cómhalartacht sa chéad chás agus seachnaíonn maoirseacht rialála ar phraghsanna drochúsáidí sa dá chás. Tá an muirearú ar úsáid bhonneagar an chalafoirt trédhearcach agus tá sé bunaithe ar chostas. Tá coiste na n-úsáideoirí calafoirt ann chun cabhrú le gníomhaíochtaí an chalafoirt a dhíriú níos mó ar úsáideoirí agus ar chliaint an chalafoirt. 6.2.3. PB2a: “Iomaíocht rialáilte agus uathriail calafoirt’’ Is éard atá i PB2a ná PB2 leis na héagsúlachtaí seo a leanas: · I gcás na hoibleagáide rochtain a bheith ar fáil ar iarratas oscailte ar thairiscint i gcás srianta spáis nó oibleagáidí i ndáil le seirbhís phoiblí, baineann an oibleagáid sin ní amháin le conarthaí nua ach le hathruithe substaintiúla ar chonarthaí atá ann cheana féin chomh maith. · Ní bhaineann an mhaoirseacht rialála ar sholáthróirí seirbhíse a bhfuil cearta eisiacha acu ach leis na margaí sin nár deonaíodh trí thairiscint oscailte (murar úsáidtear tairiscint oscailte, ní féidir a bheith cinnte go bhfuil iomaíochas sa mhargadh.) · Tugtar an ceart do gach calafort struchtúr agus leibhéal na muirear bonneagair calafoirt a shocrú ar an gcoinníoll go mbíonn an beartas muirearaithe trédhearcach i gcónaí. Spreagann an tionscnamh difreáil freisin de réir feidhmíocht chomhshaoil na long nó na mbreoslaí. 6.2.4. PB3: “Iomaíocht iomlán agus uathriail calafoirt’’ Tógann PB3 ar PB2a trína cheangal go mbeidh dhá oibreoir iomaíocha neamhspleácha breise ar a laghad do gach seirbhís calafoirt i gcás ina bhfuil teorainn le líon na n‑oibreoirí ceal spáis. Tá scaradh feidhmiúil/dlíthiúil ann freisin. Lena áirithiú go leanann an calafort ag feidhmiú, neartaítear ról comhordúcháin láir na n-údarás calafoirt. 7. Measúnú tionchar 7.1. Tionchar eacnamaíoch Rinneadh tionchar na bpacáistí beartais ó thaobh costais iompair de a mheas. Léirítear i dTábla 1 thíos na coigiltis a d’fhéadfaí a dhéanamh ar chostais iomlána i ndáil le calafoirt. Tábla 1: Tionchair na bpacáistí beartais ar choigiltis i gcostais iomlána calafoirt (PwC, 2013) || Athrú ( %) ar chostais iomlána calafoirt || Coigiltis bhliantúla (EUR milliún) PB1: || -2.0 % || 318.15 PB2: || -3.0 % || 481.47 PB2a: || -6.8 % || 1,071.37 PB3: || -7.9 % || 1,245.21 Lena mheas an meallann na pacáistí beartais níos mó infheistíochta, rinneadh measúnú orthu le hais ceithre chritéar. Léirítear na torthaí i dTábla 2. Le trédhearcacht airgeadais spreagfar leithdháileadh níos éifeachtúla acmhainní poiblí agus laghdófar an baol de chabhracha stáit a dhéanfadh saobhadh. Beidh níos lú rioscaí d’iomaíocht éagórach ag teacht ó chabhracha stáit a d’fhéadfadh a bheith aindleathach le feiceáil ag infheisteoirí príobháideacha. Tábla 2: Tionchar na bpacáistí beartais ar na cúinsí infheistíochta || PB1: || PB2: || PB2a: || PB3: Leithdháileadh éifeachtúil cistiúcháin phoiblí || + || ++ || ++ || +++ Rioscaí níos ísle do chalafoirt ó chabhair stáit a dhéanfadh saobhadh || + || ++ || ++ || +++ Cúinsí níos fearr le haghaidh infheistíochta príobháidí || + || ++ || +++ || ++ Réasúntacht eacnamaíoch muirear calafoirt || + || +++ || ++ || + (le "+" tagraítear do dhéine comhghaoil dheimhnigh: mar shampla, i gcás "rioscaí níos ísle do chalafoirt ó chabhair stáit a dhéanfadh saobhadh ", ciallaíonn "+" níos lú riosca de chabhracha stáit a dhéanfadh saobhadh) Ríomhtar costais iomlána riaracháin na bpacáistí beartais agus léirítear iad i dTábla 3. Tábla 3: Costais bhreise riaracháin an phacáiste beartais i gcoinne an cháis bhunlíne (PwC, 2013) || Athfhillteach (EUR milliún sa bhliain) || Aonuaire (EUR milliún) || Earnáil phoiblí || Gnólachtaí || Earnáil phoiblí || Gnólachtaí PB1: || 9.0 || 16.2 || 9.9 || 15.7 PB2: || 7.7 || 14.0 || 32.4 || 15.7 PB2a: || 2.3 || 2.2 || 24.4 || 0.8 PB3: || 33.0 || 3.9 || 121.8 || 0.8 Is deacair an éifeacht iomlán ar FBManna agus ar mhicreafhiontair a mheas. Tríd is tríd, le timpeallacht ghnó níos fearr cruthófar FBManna nua san earnáil calafoirt, ag éascú deiseanna infheistíochta agus deiseanna chun poist a chruthú. Rinneadh an tionchar ar ilmhódúlacht, loingseoireacht ghearrthurais agus aistriú tráchta ó thír go muir a mheas freisin. Tá tionchair réigiúnacha dhifreálacha ann i ngeall ar dháileadh míchothrom (agus athraitheach) na sruthanna lastais. Is é sin is cúis leis an tairbhe níos mó a bheidh ag réigiúin shonracha ó loingseoireacht ghearrthurais thar mheán an AE (Tábla 4). Ó thaobh iomaíochais idirnáisiúnta de, na calafoirt Eorpacha (sa Meánmhuir agus i Muir Bhailt) atá ag cailleadh gnó athlastála faoi láthair go calafoirt neamh-AE, neartófar iad le bunús fónta infheistíochta. Cé gur cheart na seasaimh cheannasacha a d’fhéadfadh teacht ó chomhtháthú ingearach a chur san áireamh, le rochtain ar an margadh oscailte is féidir infheistíocht idirnáisiúnta a éascú agus d’fhéadfadh rochtain chómhalartach ar mhargaí tríú tíortha d’oibreoirí calafoirt agus críochfoirt Eorpacha a bheith ag gabháil leis. Tábla 4: Méaduithe ionchasacha ( %) tonnáiste loingseoireachta gearrthurais idir réigiúin (PwC,2013) Athruithe ionchasacha tonnáiste loingseoireachta gearrthurais idir réigiúin cósta || Meánmhuir Oir. || Meánmhuir Láir || Meánmhuir Iar./Atlantach || Ríocht Aontaithe/Éire || Raon Thuaidh || Críoch Lochlann/Críoch Bhaltach Meánmhuir Oir. || 1.51 || 6.50 || 1.98 || 0.68 || 0.64 || 0.24 Meánmhuir Láir || 8.39 || 6.12 || 6.43 || 0.25 || 2.68 || 1.19 Meánmhuir Iar./Atlantach || 1.25 || 4.79 || 6.56 || 2.67 || 2.35 || 0.83 Ríocht Aontaithe/Éire || 0.16 || 0.07 || 3.90 || 3.23 || 1.10 || 1.36 Raon Thuaidh || 0.51 || 4.54 || 1.80 || 1.54 || 4.34 || 2.59 Críoch Lochlann/Críoch Bhaltach || 0.37 || 0.84 || 3.09 || 5.04 || 5.35 || 2.49 San áireamh sna catagóirí: Meánmhuir Oir. (An Ghréig, An Mhuir Dhubh AE, an tSlóivéin); Meánmhuir Láir (An Iodáil, Málta, Meánmhuir Francach); Meánmhuir Iar./Atlantach (An Spáinn, An Phortaingéil, Atlantach Francach); Ríocht Aontaithe/Éire; Raon Thuaidh (Hamburg - Le Havre); Críoch Lochlann/Críoch Bhaltach 7.2. Tionchar ar an gcomhshaol Is cabhair iad gach pacáiste beartais chun an tionchar foriomlán atá ag iompar ar an gcomhshaol a mhaolú. Léirítear an toradh iomlán i dTábla 5: Tábla 5: Tionchar pacáistí beartais ar choigiltis bhliantúla i gcostais sheachtracha (PwC, 2013) || Coigiltis ar chostais sheachtracha (EUR milliún sa bhliain) PB1: || 23 PB2: || 34 PB2a: || 69 PB3: || 76 7.3. Tionchar sóisialta Cruthóidh gach pacáiste beartais timpeallacht ghnó níos fearr a ghinfidh níos mó gníomhaíochtaí agus a chruthóidh poist. Toisc gur cuireadh ar leataobh bearta a bhaineann le córais saothair, níltear ag súil le haon tionchar ar leith i ndáil le pá, caidreamh oibreachais ná dálaí oibreachais. Tábla 6: Achoimre ar an tionchar comhiomlán eacnamaíoch, comhshaoil agus poiblí Tionchar i gcomparáid leis an gcás bunlíne || PB1: || PB2: || PB2a: || PB3: Éifeachtúlacht || + || ++ || +++ || +++ Infheistíochtaí || + || + || ++ || ++ Ualach riaracháin || + || ++ || +++ || + FBManna || ++ || ++ || ++ || ++ Tionchar ar iompar || + || + || ++ || ++ Tionchar ar an gcomhshaol || + || + || ++ || ++ Tionchar sóisialta || + || ++ || ++ || ++ + baineann le comhghaol deimhneach: e.g. i gcás ualach riaracháin, ciallaíonn breis + níos lú ualaigh, i gcás tionchair comhshaoil, ciallaíonn breis + níos mó airde a bheith á tabhairt ar chúrsaí comhshaoil 8. Comparáid idir na Roghanna 8.1. Éifeachtacht Bheadh gach pacáiste beartais éifeachtach, cé go léireodh gach ceann acu torthaí ar scála ama éagsúil agus gan an iontaofacht chéanna. 8.2. Éifeachtúlacht Maidir leis na gnóthachain ghlana bhliantúla éifeachtúlachta, tá an scór is airde ag PB3 ach PB2a sna sála aige, a bhfuil an costas riaracháin i bhfad níos ísle ná PB3 agus atá gan faic geall leis i ndáil le gnó. Tá scór PB1 agus PB2 i bhfad chun deiridh ar PB2a agus PB3 araon. 8.3. Comhleanúnachas Tá gach pacáiste beartais ag teacht le comhlánú an mhargaidh iompair inmheánaigh agus tá siad comhleanúnach le cuspóirí beartais an AE mar atá léirithe sa Ghníomh um an Margadh Aonair, sa Pháipéar Bán maidir le hIompar agus sa straitéis fáis Eoraip 2020. I gcás PB2, PB2a, agus níos mó i gcás PB3, léirítear comhbhabhtáil tábhachtach idir thionchair eacnamaíocha agus shóisialta. 8.4. Achoimre ar an gcomparáid idir pacáistí beartais Tábla 7: éifeachtacht, éifeachtúlacht agus comhleanúnachas na bpacáistí beartais || PB1: || PB2: || PB2a: || PB3: Éifeachtacht || + || ++ || +++ || +++ 001 Rochtain ar mhargadh na seirbhísí calafoirt a shoiléiriú agus a éascú || + || ++ || +++ || +++ 002 Drochúsáid mhargaidh ag soláthróirí seirbhísí calafoirt a bhfuil cearta eisiacha nó speisialta acu a chosc || + || ++ || ++ || ++ 003 Sásraí comhordúcháin i gcalafoirt a fheabhsú || ++ || + || + || ++ Creat níos trédhearcaí a áirithiú i gcomhair caidrimh airgeadais idir údaráis phoiblí, údaráis chalafoirt agus soláthróirí seirbhísí calafoirt || + || ++ || ++ || +++ 005 A áirithiú go bhfuil muirir bhonneagair chalafoirt socraithe go huathrialaitheach, a éascódh inmheánú costas seachtrach || + || ++ || +++ || ++ Éifeachtúlacht || + || + || +++ || +++ Comhleanúnachas || Mion-chomhbhabhtáil || Comhbhabhtáil theoranta ach amháin i gcás láimhseála lastais (comhbhabhtáil thábhachtach) || Comhbhabhtáil theoranta ach amháin i gcás láimhseála lastais (comhbhabhtáil thábhachtach) || (Comhbhabhtáil thábhachtach) tagraíonn "+" do dhéine comhghaoil dheimhnigh, níor sainaithníodh aon chomhghaol diúltach ná neodrach 9. Rogha na tosaíochta Bunaithe ar an anailís arna leagan amach sa mheasúnú tionchair, is é PB2a rogha beartais na tosaíochta. De réir na meastachán, le PB2a sábhálfar tuairim is EUR 1 billiún sa bhliain i gcostais calafoirt. Spreagfaidh sé breis tráchta loingseoireachta gearrthurais de timpeall 13.3 billiún tona‑ciliméadar (méadú suas le 6.5 % ar roinnt bealaí). Spreagfar níos mó gníomhaíochtaí calafoirt, as a gcruthófar poist a bhaineann go díreach nó go hindíreach leis an gcalafort. Moltar sa mheasúnú tionchair sin a bheith san airdeall, áfach, chomh fada is a bhaineann le rochtain ar mhargadh na láimhseála lastais, mar gheall ar an trí chúis seo a leanas: – Tá comhbhabhtáil thábhachtach a mbaineann saincheisteanna sóisialta léi. – Tá seirbhísí láimhseála lastais faoi bhrú iomaíochais cheana féin i roinnt calafort. – Tá formhór na seirbhísí láimhseála lastais cumhdaithe le lamháltas ag an Treoir atá le teacht maidir le lámhaltais. Mar sin, maidir le soiléiriú agus éascú rochtana ar mhargadh na láimhseála lastais, d’fhéadfadh an cur chuige i PB1 a bheith chomh iomchuí céanna. Dá roghnófaí an athróg sin de PB2a[1], bheadh laghdú beag ar dhéine na dtionchar a measadh ar dtús le PB2a ach bheadh an toradh céanna ann ar an iomlán; shábhálfaí suas le EUR 10 billiún fós ar chostais chalafoirt go dtí 2030. Léirítear mionsonraí na dtionchar cainníochtaithe i dTábla 8. Tábla 8: Comparáid idir PB2a agus ‘athróg PB2a’ (seachas beartais maidir le rochtain ar mhargaidh na láimhseála lastais) (PwC, 2013) || PB2a: || athróg PB2a athróg Athrú ( %) ar chostais iomlána chalafoirt || -6.8 || -4 Coigiltis bhliantúla ar chostais iomlána chalafoirt (EUR milliún) || 1071.37 || 635 Méadú ar Loingseoireacht Ghearrthurais ( %) || 1.63 || 0.97 Tonaí breise km (billiún) i gcalafoirt an AE || 13.311 || 7.205 Costais riaracháin (athfhillteach-poiblí) (EUR milliún) || 2.3 || 2.1 Costais riaracháin (athfhillteach-gnó) (EUR milliún) || 2.2 || 1.7 Coigiltis sheachtracha bhliantúla ar chostais (EUR milliún) || 69 || 46 D’fhéadfadh an réasúnú céanna a bheith iomchuí maidir le seirbhísí paisinéirí, agus d’fhéadfaí cur chuige mar é a bheartú dá réir. Ceal sonraí a bheith ar fáil, áfach, níorbh fhéidir ríomh ar leith a dhéanamh ar an tionchar. 10. Faireachán agus meastóireacht Déanfaidh an Coimisiún faireachán ar chur chun feidhme agus ar éifeachtacht an tionscnaimh seo trí shraith príomhtháscairí. Baileofar na sonraí trí bhíthin córais arna fhorbairt ag tionscadal PRISM[2] agus tionscadal de chuid FP7 (An seachtú creatchlár le haghaidh taighde agus forbartha teicneolaíochta) um Thaighde agus um Fhorbairt Teicneolaíochta arna sheoladh ag an gCoimisiún chun sonraí a chur ar fáil ar bhonn leanúnach. Maidir le meastóireacht, is éard atá i gceist, trí bliana tar éis theacht i bhfeidhm na reachtaíochta atá beartaithe, go ndéanfaidh an Coimisiún meastóireacht ar ar cuireadh cuspóirí an tionscnaimh i gcrích. Bunófar an mheastóireacht sin i bpáirt ar na príomhtháscairí dul chun cinn atá luaite thuas. [1] ‘athróg PB2a’= PB2a le difríocht amháin: teachtaireacht mhíniúcháin ón gCoimisiún maidir le conas a chuirtear rialacha atá ann cheana i bhfeidhm ar sheirbhísí láimhseála lastais, seachas foralácha nua dlíthiúla a bheartú ar an ábhar. [2] http://pprism.espo.be .